Francisco Camps

Francisco Enrique Camps Ortiz (Valentzia, 1962ko abuztuaren 28a) Valentziako Erkidegoko Alderdi Popularreko politikaria da. Valentziako Generalitateko 4. presidentea izan zen. Karguan 2003tik 2011ra egon zen, Gorteetan PPek gehiengo absolutua lortu baitzuen bi aldiz. Ezkonduta dago eta hiru seme-alaba ditu.

2009an ustelkeria politikoaren aurkako Gürtel polizi operazioan, ustezko 12.000 euroko opariak jasotzea egotzi zion Baltasar Garzón epaileak.La Justicia imputa por posible delito de cohecho a Camps, El Correo Digital, 2009-03-15 Azkenean, kasua bertan behera joan eta haren aurkako leporaketak artxibatu ziren.El TSJ archiva la causa contra Camps y los aforados valencianos en el 'caso Gürtel', El Mundo, 2009-08-03.

2010eko maiatzean, Espainiako Auzitegi Gorenaren epai batek Valentziako Erkidegoko Auzitegi Gorenari agindu zion berriz ireki zezala Campsen kontrako kasuaren ikerketa, funtzionario eroskeriaren delitu bat egin zela eta, 12.000 eurotan balioztaturiko jantziak onartzeagatik ordezkari publikotzat, ustez Gürtel konplotaren barruan.«El Supremo reabre la causa contra Camps por los regalos de la trama "Gürtel"», Las Provincias, 2010-05-12. Azkenik, 2011ko uztailaren 20ean, Valentziako presidente gisa dimititu zuen, presioen ondorioz eta PParen mesederako hurrengo hauteskunde orokorretara begira.

 Erreferentziak 

 Kanpo estekak 
 Francisco Camps web orrialdea

Kategoria:Valentziarrak
Kategoria:Valentziako Generalitateko presidenteak
Kategoria:Espainiako Alderdi Popularreko politikariak
Kategoria:Espainiako gobernuaren ordezkariak
Kategoria:Espainiako diputatuak VI. legegintzaldian
Kategoria:Espainiako diputatuak VII. legegintzaldian
Kategoria:Valentziako politikariak